Държавен вестник, бр. 53, 2006 г., стр. 61

Б Р О Й  53
Д Ъ Р Ж А В Е Н   В Е С Т Н И К
С Т Р .  61
3. Разпоредбите на този член не следва да
се прилагат за някои случаи, определени в спо-
разумение между конкретни страни по тази
конвенция.
Член 11—Почивка, поене и хранене преди
транспортиране
1. Животните трябва да бъдат подготвени за
предстоящото пътуване, да са привикнали към
храната и към системите за хранене и поене и
да могат да ги използват. Трябва да им бъдат
осигурени подходящи вода, храна и периоди за
почивка.
2. С оглед да се намали стресът, трябва да се
отчетат нуждите на някои категории животни,
като например диви животни, за да могат те да
се аклимитизират към начина на транспорти-
ране преди предстоящото пътуване.
3. Събирането в групи на животни, които
не са отгледани заедно или не са привикнали
едно с друго, трябва да се избягва, доколкото
е възможно.
Товарене и разтоварване
Член 12—Принципи
1. Животните трябва да бъдат товарени и
разтоварвани по начин, който гарантира, че те
няма да бъдат наранени и няма да им се причи-
ни страдание.
2. Животните трябва да се натоварят така,
че да се осигури определеното пространство за
всяко животно(площ на пода и височина) и
начините за разделяне да бъдат в съответствие
с член 17.
3. На мястото на изпращане животните тряб-
ва да се товарят колкото е възможно по-скоро
преди времето на заминаване.
4. При пристигане на мястото по местоназ-
начение животните се разтоварват веднага и
им се предлага достатъчно количество вода, а
ако е необходимо, се хранят и им се осигурява
почивка.
Член 13—Оборудване и процедури
1. Товаренето и разтоварването трябва да се
извършват с помощта на подходящо проекти-
рани и конструирани рампи, платформи за пов-
дигане и разтоварване освен когато животните
се товарят и разтоварват в специално констру-
ирани за целта контейнери. Ръчното повдигане
е допустимо, ако животните са достатъчно мал-
ки, и дори е желателно при млади животни,
които може да имат трудности при преодолява-
нето на рампата. Всички съоръжения за това-
рене и разтоварване трябва да бъдат подходя-
щи за целта, стабилни и поддържани в добро
състояние.
2. Всички рампи и повърхности за премина-
ване на животни трябва да бъдат проектирани
и поддържани така, че да предотвратят под-
хлъзване, и наклонът им трябва да е възможно
най-малък. Когато техният наклон е по-стръ-
мен от 10 °, те трябва да са оборудвани със сис-
тема, например снабдена с летви, която ще оси-
гури изкачването и слизането на животните да
става без риск и затруднения. При необходи-
мост съоръженията за товарене и разтоварване
трябва да са снабдени със странични прегради.
3. Вътрешността на транспортното средство
по време на товаренето трябва да е добре осве-
тена в зависимост от специфичните изисквания
на всеки вид животни, така че животните да
виждат къде отиват.
4. Животните се товарят само на транспорт-
ни средства, които са основно почистени и къ-
дето е необходимо, и дезинфекцирани.
5. Друг багаж или вещи, които се транспор-
тират в същото транспортно средство заедно с
животните, трябва да бъдат разположени така,
че да не причинят нараняване, страдание или
дистрес на животните.
6. Когато контейнери с животни се натовар-
ват един върху друг на транспортното средство,
трябва да се вземат предварително мерки, за да
се избегне падането на урина и фекалии в раз-
положените по-ниско контейнери.
Член 14—Работа с животните (отношение)
1. С животните трябва да се работи спокой-
но и внимателно с оглед да се намали тревогата
и възбудата у животните до минимум и с оглед
да се предпазят животните от излишни болка,
дистрес и нараняване.
2. Шумът, причиняването на тревога и из-
ползването на прекомерна сила и принуда по
време на товарене и разтоварване трябва да се
избягват. Животните не трябва да бъдат удря-
ни, нито да се притискат в която и да е чувстви-
телна част на тялото. В частност опашките на
животните не трябва да се мачкат, усукват или
чупят и не трябва да се притискат очите им.
Животните не трябва да бъдат мушкани, про-
бождани или ритани.
3. Самите животни не трябва да се окачват
да висят чрез механични средства, нито да бъ-
дат повдигани или влачени за главата, ушите,
рогата или разклоненията им, крайниците,
опашките или козината, нито по какъвто и да
било друг болезнен начин.
4. Инструментите, предназначени за насоч-
ване на животните, трябва да се използват един-
ствено за тази цел. Използването на инструмен-
ти, които прилагат електрически удар, трябва
да се избягва, доколкото е възможно. При всич-
ки случаи тези инструменти могат да се изпол-
зват единствено за възрастни говеда и свине,
които отказват да вървят, и единствено когато
е осигурено свободно пространство пред живот-
ните, където да се придвижат. Електрическият
удар не трябва да трае повече от една секунда,
трябва да бъде правилно позициониран и да се
прилага единствено върху мускулатурата на зад-
ните бутове. Електрическият удар не трябва да
се използва повторно, ако животното не реаги-
ра на този стимул.